1940 йылдың ноябрендә Ҡыҙыл армия сафына саҡырыла. 1941 йылдың июненән 1945 йылға тиклем Бөйөк Ватан һуғышында Көньяҡ-Көнбайыш, Көнбайыш, 3-сө Белорус фронттарында 5-се армияла рядовой сифатында ҡатнаша. Ковель һәм Луцк эргәһендәге оборона алыштарында, Мәскәү алышында ҡатнаша, Ржев -Вязьма һөжүм операцияһында ҡатнаша, уның барышында Джацк һәм Вязьма ҡалалары, 1943 йылдың сентябрендә Смоленск азат ителә. 1943—1944 йылдарҙа 3-сө Белорус фронты составында Орша, Витебск, Белорус һәм Көнсығыш Пруссия һөжүм операцияларында, немец ғәскәрҙәренең Земланд төркөмөн бөтөрөүҙә ҡатнаша.